《闻莺有怀故园》
宋代·贺铸

海陵春後雨冥冥，耳厌蛙嗥鹳龄鸣。
何意东亭好风日，流莺忽作故园声。
故园千里长牵梦，老病三年不废情。
想见杨花收卷尽，绿苔池院落朱樱。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。